Art Buchwald: 'Ja sam protiv bilo koga tko je na vlasti'
"Nisam ni republikanac ni demokrat. Ako ste na vlasti, vi postajete opasni… Ja ne zadirkujem političare kao osobe, zadirkujem ih u odno
U predstavljanjima značajnih Amerikanaca, danas govorimo o Artu Buchwaldu čije su duhovite opservacije o životu i politici tijekom više od pola stoljeća pomogle generacijama Amerikanaca, ali i stranaca da se bolje informiraju. Na život i djelo ovog američkog pisca osvrće se Faith Lapidus Art Buchwald – satiričar, komentator društvenih zbivanja s objavljenih tridesetak knjiga, od kojih su mnoge prevedene na hrvatski – bio je duhovit i prije negoli je postao pisac. : Kad mi je bilo osam godina, nasmijavao sam drugu djecu u razredu. Ismijavao sam školsku upravu, direktora škole, nastavnike i otada se ljudi uvijek smiju onom što govorim ili pišem. Kad ste klinac, zbog toga vas izmlate, a kad odrastete plaćaju vam velike iznose novca za istu stvar. No, ne dobivate samo novac, već i nagrade. Art Buchwald je 1982. godine nagrađen Pulitzerovom nagradom za novinske komentare, a 1986. je izabran za člana Američke akademije i Instituta za pisanu riječ. U svojoj više od pola stoljeća dugoj karijeri, Art Buchwald je napisao preko osam tisuća članaka koji se redovito pojavljuju u oko 300 listova diljem svijeta. Na vrhuncu popularnosti, njegovu kolumnu prenosilo je 550 listova. Na meti njegovih britkih satira može se naći bilo koji političar. : Ja sam protiv bilo koga tko je na vlasti. Nisam ni republikanac ni demokrat. A, ako ste na vlasti, postajete opasni...Ja ih ne zadirkujem kao osobe, zadirkujem ih u odnosu na neku konkretnu situaciju. Recimo, krenem protiv Donalda Rumsfelda kao ministra obrane. On je objavio da je utemeljio Ured za dezinformiranje. Podigla se oko toga takva vatra da je nakon tjedan dana objavio da ga zatvara. A, mi nismo znali je li ga uistinu zatvorio ili je to bila dodatna dezinformacija. Art Buchwald je iskoristio svoju kolumnu da govori protiv odluke predsjednika Busha o invaziji Iraka. : Mislim da jednostrani rat nije dobar ni za nas ni za svijet. Pisao sam o tome i imao sam dobar razlog da o tome pišem jer je to stravično. Šaljemo tamo mnogo vojnika, brodova i svega drugoga, a ipak nitko ne zna što ćemo učiniti jednom kad tamo stignemo ili kad odemo. Art Buchwald kaže kako je htio da njegove riječi 'ljude zamisle, a ne samo nasmiju'. : Pokušao sam tome prići sa strane, a ne od naprijed. Izmislio sam događaje, što bi rekli, isfantazirao. Međutim kad su to ljudi pročitali govorili su to bi moglo tako i biti". U gostovanja u emisiji Talk to America - 2002. godine, povodom osamdesetog rođendana, gospodin Buchwald je izjavio kako nikad ne namjerava otići u mirovinu. Nastavio je pisati i nakon što je početkom ove godine morao krenuti na dijalizu bubrega.